Sabah (parakanta)

Si Sabah ( Ṣabāḥ Lebanes pagsayod: ; namundag Jeanette Gergis al-Feghali, ; 10 Nobyembre 1927 – 26 Nobyembre 2014) sarong Lebanes na parakanta asin aktres, na espesyal kinakanta an genre'ng mawwal, sarong popular na porma nin musikang tradisyonal sa Tangang Subangan. Siya nagbida sa dakul na mga pelikula asin kantang Ehipto. Siya nabansagan na blackbird huli sa makusog na bulaho asin ritmikong boses.

Kaamayi nin buhay
Si Sabah namundag sa pamilyang Maronite'ng kristiyano sa Bdadoun sa Aley na siya pinakangohod sa tolong magturugang na anas mga babae. Siya pigmundoan niya an saiyang ama huli sa pagmaltrato saiya ta gustong aki lalaki. An trauma niya uminorog kan an saiyang ama gionadan saiyang ina sa pagsahot na nagsasambay.

Karera
Si Sabah nagbutwa sa tahaw nin dakul nang kakompetensya sa lantad nin mga Arabo'ng parakanta. An mga parakantang ini kabarali diyan sa Umm Kulthum (1898-1975), Nagat El Saghira (namundag 1938), Warda Al-Jazairia (1939–2012), Shadia (1931–2017), Fairuz (namundag 1934), asin iba pa. 

Si Sabah nagpoon pagkanta sa amay na edad asin nagpaluwas kan saiyang enot na album kan 1940 sa Lebanon sa edad na 13. Siya naalok sa Ehipto kaamayi kan mga 1940, kan si aktres asin prodyusir na si Assia Dagher asin nagbida sa enot niyang pelikula katambal si Dagher sa pelikulang El-Qalb Luh Wahid (An Puso igwang Sadiring mga Rason), pinaluwas kan 1945, na nagdulot saiyang nin kabantogan sa sadiring rona'. Dangan siya opisyalmente nabantog sa bansag na  - Sabah, Arabiko para sa "aga". Nagguno man siya nin mga sa padangat na mga bansag, arog kan "Chahroura" ("songbird"), "Ustura" (leyenda), shams Al shamoos (An saldang nin mga saldang) asin "Sabbouha," an sadit na termino para sa Sabah.

Sa mga popular na pelikula niya iyo an The Night is Ours (1949), My Father Deceived Me (1951), That's What Love Is (1961), Soft Hands (1963), Three Women (1968), Paris and Love (1972), asin The Second Man (1959), kun saen siya nagpapel na parakanta sa kabaret na maisog nangako ibvabalos niya an kagadanan saiyang tugang sa kamot nin mga smuggler.

Kan mga 1990, siya asin dati niyang agom, si Fadi Lubnan (Kuntar), naggibo nin dokumentaryo dapit kan saiyang buhay, na ipig-ayre sa Future Television sa irarom kan titulong "The Journey of My Life" (مشوار حياتي).

Durante kan saiyang karera sa musika, siya nagrekord nin sobra sa 3,000 na mga kanta, katrabaho mga bantogan na mga kompositor na Ehipto, kabali diyan si dai-na'ng Mohammed Abdel Wahab. Siya espesyal nagtaong doon sa tradisyonal na kantang Lebanes na inaapod na mawal, asin an mga pinakabantogan niyang mga kanta kabali an  "Zay el-Assal" ("Your Love is Like Honey on my Heart") asin "Akhadou el-Reeh" ("They Took the Wind"). Saiyang pinaluwas sobrang 50 album asin nagbida sa 98 mga pelikula durante kan saiyang karera. An pagkahubin asin magian na disposisyon ni Sabah na saiyang dinadara sa saiyang mga pagbida nagin saro siyang buhay na simbolo kan inapod na "belle époque" asin "joie de vivre" sa Levant asin sa kinaban Arabo. She also sang at weddings in Lebanon during the Lebanese civil war.

Sagkod 2009, siya nagbida sa mga konsyerto asin telebisyon, kabali sa mga programang arog kan Star Academy. Siya man nakipagtuwang sa mga trabaho kan si parakantang  Rola Saad sa pagpakarhay kan mga luma niyang mga pelikula arog kan "Yana Yana.", na kun saen an video pinapahiling si Sabah na "the notorious diva" na an mga hubin niyang kairiba siya sinasamba, naghakot nin dakulang atensyon sa mga Arabikong music channel. Siya man nag'angkla sa TV show Akher Man Yalam kan 31 Mayo 2010. 

Durante kan 2011 na Beiteddine Art Festival, sarong pasali na pigsusog an byahe ni Sabah komo parakanta asin aktres pinagibo.Elcinema website, ‘’In its opening, Beiteddine Festival honors Sabaah’’, article dated June 26, 2011 Sa titulong pagpapel, si Rouwaida Attieh kairiba sa entablado an sobra sa 40 mga parakanta asin mga parabayle  sa pag'onra kan saiyang mga obra. 

Kan 2010, siya nagretiro huli sa kahelangan na nagwalat saiya nin paralisis sa ib9ong mna takyag asin mga tabay.

Buhay personal
Si Sabah dfara an apat na pasaporte nin iba-ibang mga nasyon: Lebanon, Ehipto, Jordan, asin Estados Unidos.

Saiyang naagom an negosyanteng Lebanes na si Najib Chammas kan an edad niya 18, alagad dagos na nakaagom pa siya nin siyam pang beses, na mas maoonabihan an pag'agom niya sa Ehiptong aktor na si Rushdy Abaza, asin sa Ehiptong musiko na si Anwar Mansy, an Ehiptopng presenter sa telebisyon na Ahmed Farraj, politikong Lebanes na si Youssef (Joe) Hammoud, asin an Lebanes na autor-direktor na si Wassim Tabbara. Si Hammoud soboot pigdibursyo si Sabah huli sa eskandalo kan mga 1970m kun saen si Sabah nagsulot nin halipot na sarawal. An ultimong pag'agom niya na pag'aragoman nag'ayaw nin 17 taon, iyo an pagkaagom niya sa mas hubin na Lebanes na artista si Fadi Lubnan. Alagad, an pinal na pag'agom niya ki Joseph Gharib kan 2013, sa edad niyang 85.

Igwa siyang duwang aki, si Sabah Chammas (sa agom na si Najib Chammas) asin Howayda Mansy (sa agom niyang si Anwar Mansy). Si Sabah doktor medikal, asin si Howayda, parakanta, aktres, asin socialite. An duwang aki niyang ini parehas nag'eestar sa Estados Unidos.

Toltolan

Kategorya:Mga 1927 na kamundagan
Kategorya:Mga 2014 na kagadanan
Kategorya:Mga Lebanes na aktres sa pelikula
Kategorya:Mga Lebanes na aktres sa entablado
Kategorya:Mga Ika-20ng siglong mga Lebanese na babaeng parakanta
Kategorya:Mga Lebane nae Maronite
Kategorya:Mgam naturalisadong namamanwaan nin Ehipto